Ixef amezwaru iwumi nefka-as azwel: Asatal untitan deg wungal aqbayli. Di tazwara, nessegza-d amek i d-yella wadeg n tmeṭṭut d axel n tmeṭṭi taqbaylit. Amgired yellan deg tudert n tmeṭṭut taqbaylit deg tallit tamensayt d tatrart. Abeddel i d-yellan deg tudert-is d win i d-yettbinin deg ustaɛref s yizerfan-is, amtawa nettat d urgaz. Ma nuɣal ɣer wungal aqbayli amek i d-yudef ɣer wannar n tsekla taqbaylit, ungal untitan aqbayli, talalit-is, amek yennerna d umaynut i d-yuwi i tsekla tamaziɣt d umezruy-is amek i d-yebda.